Magyar Becsület Rend
A Magyar Becsület Rend 2011-ben alapított kitüntetés. Létrehozásáról a 2011. évi CCII. törvénycikk rendelkezik. A törvényben ugyan nincs szó a hierarchiáról, de a jogszabály javaslata szerint a magyar kitüntetések sorában a Magyar Becsület Rend a harmadik legnagyobb állami elismerés, közvetlenül a Magyar Szent István-rend és a Magyar Corvin-lánc után.

A törvény szövege szerint „a Magyar Becsület Rend Magyarország és a nemzet érdekében teljesített kiemelkedő szolgálat vagy tanúsított hősiesség elismerésére szolgál.” Az éremből évente legfeljebb harminc darab adományozható. A kitüntetéseket minden esetben a köztársasági elnök adományozza a miniszterelnök vagy az adott miniszter felterjesztése és ellenjegyzése mellett. 
A kitüntetést általában valamilyen nevezetes – Magyarország történelme szempontjából lényeges esemény tiszteletére tartott – ünnepen, többnyire nemzeti ünnepen, így március 15-én vagy október 23-án adják át.

A rend külső jellemzőinek leírása a törvénycikk szerint:

A Magyar Becsület Rend a Szent Koronáról lefüggő-, a fülnél keresztbe fektetett kardokkal ékesített rendjelvény. Az inszigniát nyakban viselik. Ovális arany, enyhén domború kivitelben készült 47 x 39 mm érem, szegélyén zománcozott díszítéssel. Az előlapon ovális mezőben Magyarország államcímerének heraldikailag bal oldali képe. Hármas halmon nyugvó kettős kereszt, talpánál nyitott leveles korona. Az előlapon körben 13 mm-es, arany szegélyű, hármas babérlevelekből álló koszorú. Fent és lent, illetve mindkét oldalon középen egy-egy keresztbe egymásra fektetett arany szalaggal.

Kitüntetettek

Jegyzetek 

Magyarországi rendjelek és kitüntetések